CELEX: 62011TN0326
Language: sk
Date: 2011-06-20 00:00:00
Title: Vec T-326/11: Žaloba podaná 20. júna 2011 — Brainlab/ÚHVT (BrainLAB)

10.9.2011   
            
            
               SK
            
            
               Úradný vestník Európskej únie
            
            
               C 269/50
            
         Žaloba podaná 20. júna 2011 — Brainlab/ÚHVT (BrainLAB)
   (Vec T-326/11)
   2011/C 269/111
   Jazyk konania: nemčina
   
      Účastníci konania
   
   
      Žalobkyňa: Brainlab AG (Feldkirchen, Nemecko) (v zastúpení: J. Bauer, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 15. apríla 2011 vo veci R 1596/2010-4,
            
         
               —
            
            
               vrátil vec odvolaciemu senátu Úradu pre harmonizáciu vnútorného trhu (ochranné známky a vzory) na rozhodnutie o otázke, či bola pri obnove zápisu dotknutej ochrannej známky Spoločenstva „BrainLAB“ č. 1 290 113 vynaložená náležitá starostlivosť,
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   
      Prihlasovaná ochranná známka Spoločenstva: slovná ochranná známka „BrainLAB“ pre výrobky a služby zaradené v triedach 9, 10 a 42.
   
      Rozhodnutie služby „Register a súvisiace databázy“: zamietnutie žiadosti o uvedenie do predchádzajúceho stavu, pokiaľ ide o lehotu na predloženie žiadosti o obnovu a zaplatenie poplatku za obnovu.
   
      Rozhodnutie odvolacieho senátu: zamietnutie žiadosti o uvedenie do predchádzajúceho stavu a konštatovanie zániku zápisu ochrannej známky Spoločenstva č. 1 290 113.
   
      Dôvody žaloby: porušenie článku 81 nariadenia č. 207/2009, keďže napriek vynaloženiu náležitej starostlivosti vyžadovanej okolnosťami nemohli všetky dotknuté osoby dodržať voči žalovanému lehotu, v ktorej došlo k strate práva, a dvojmesačná lehota stanovená na podanie žiadosti o uvedenie do predchádzajúceho stavu bola dodržaná.